Rolf Anschütz

**Rolf ANSCHÜTZ** (naskiĝinta la  en Schleusingen-Hirschberg, mortinta la  en Suhl) estis germana gastejestro kaj pioniro de la japana kuirarto en GDR. 

Estante filo de gastejestro li trejniĝis kelnere kaj kuiriste. Poste li deĵoris en Suhl kaj Oberhof. Post frekvento de la Landa administrada lernejo je Vajmaro, li pretis fariĝi ano de la Enkazernigita polico. Poste Anschütz estis ĉefresponsulo pri gastejoj ĉe la *Konsum*-kooperativo de Borna. En 1957 li transprenis *Konsum*-restoracion je Bad Lausick kaj du jarojn poste li gvidis eĉ tri gastejojn je Neuruppin. En Potsdam sukcesis la majstriĝo; kun la frato li studis inter 1960 kaj 1963 en Lepsiko ĉe la Fakaltlernejo por gastejoj kaj hoteloj. Fine li diplomiĝis kiel inĝeniera ekonomikisto pri gastronomio. En 1962 li estis direktoro de la distrikta filio de HO-restoracioj, en Suhl. Post ekpartianiĝo ĉe SED li iĝis en 1964 estro de la HO-restoracio *Waffenschmied* en Suhl (Gothaer Straße 8). Kiam li estis Lepsike, li konatiĝis kun la manĝaro de Japanujo; scivolemo kaj privata aŭtodidakto ebligis al li krei japanan etoson (kun bana servo) en sia gastejo. En 1966 ĵurnalistoj estis la unuaj gastoj japane servitaj.  Pri tio legeblis en la gazetaro. Mutsumo Hayaŝi, docento ĉe la Universitato pri ekonomiko je Osako estante je studvojaĝo en GDR, estis atentigita pri tio ĉi. Lian skriban konfirmon ke en Suhl estas aŭtentika japana restoracio (el la gastlibro) citis la gazetaragentejo ADN. Sekvis pligrandiĝoj. Ĝis malfermiĝo de la lepsika *Interhotel Merkur* (1981) temis pri la unusola japana restoracio en Orienta Germanujo. 

En 1979 Anschütz rajtis entrepreni studvojaĝon al Japanujo. Post neniam realigitaj planoj malfermi restoracion Berline, li forlasis la objekton *Waffenschmied* en somero 1986 transprenonte la pafsportgastejon *Schützenklause* en Suhl. Post la Turniĝo li fariĝis prezidanto de *Hotel- und Gaststättenverband Thüringen* kaj prezidanto de la turingia sekcio de la Germana-Japana Societo. Kun la edzino li transprenis iaman sindikatan ferihejmon en Oberhof; de 1991 li malfermis en ĝi japanan hoteleton *Sakura* Pro malabundo da gastoj li devis ĉesigi la tuton en 2003.  Liaj ideoj estis la fundamento por la intrigo de la filmo *Sushi in Suhl* kun Uwe Steimle en la ĉefa rolo. 

En 1998 li ricevis, pro instigo de la japana ministro pri eksteraj aferoj, la imperiestran *Ordenon de la sankta trezoro* (je rubando kun oraj radioj). De oktobro 2012 troviĝas memortabulo en Suhl antaŭ lia iama gastejo *Waffenschmied*.

## Literaturo 
* Holger Uske: *Rolf Anschütz und das Japanrestaurant Suhl.* (Kleine Suhler Reihe, H. 38), Stadtverwaltung Suhl, Suhl 2012.
* Karin Falkenberg: *Der „Waffenschmied“ in Suhl – das einzige Japan-Restaurant der DDR. Ein Jahrhundert Firmengeschichte.* Institut für Alltagskultur, Würzburg 2000, ISBN 3-927332-18-6.
* Stefan Locke: *Sukiyaki in Suhl. Japanische Küche in der DDR.* Je: Frankfurter Allgemeine Zeitung, 11.9.2012.
* Frank Buhlemann: *Sushi in Suhl. Kinofilm über ein ehemaliges Japan-Restaurant.* Je: *Thüringer Allgemeine*, 15.1.2011.
* *Ein Leben für Nippons Küche und Kultur. Japanophiler Hotelier: Rolf Anschütz.* Je: *Allgemeine Hotel- und Gastronomie-Zeitung*, Nr. 14, 6.4.2002. 

## Eksteraj ligiloj 
* nekrologo
* porgazetara kajero pri la filmo *Sushi in Suhl* 
* Gero Seifert: "Erinnerungen an den 'Waffenschmied' in Suhl. Ein für Europa einmaliges gastronomisches Kleinod" - ĉe: MDR, 2011 

## Notoj 
Kategorio:Gastejestroj
Kategorio:Suhl
Kategorio:Japana kuirarto
Kategorio:Personoj de GDR